[{"text_idx": "#000000", "text": "Protestio colli gwasanaethau mamolaeth Ysbyty Llwynhelyg"}, {"text_idx": "#000001", "text": "Mae tua 200 o bobl wedi bod yn protestio y tu allan i'r Cynulliad ddydd Sadwrn i geisio cael gweinidogion i ailddechrau rhai gwasanaethau mamolaeth mewn ysbyty yn Sir Benfro."}, {"text_idx": "#000002", "text": "Fe gafodd ofal plant dros nos, uned gofal arbenigol i fabanod a rhai gwasanaethau mamolaeth u symud o Ysbyty Cyffredinol Llwynhelyg yn Hwlffordd i Ysbyty Glangwili yng Nghaerfyrddin yn 2014."}, {"text_idx": "#000003", "text": "Ar y pryd, dywedodd Bwrdd Iechyd Hywel Dda y byddai'n gwella'r gofal fyddai'n cael ei gynnig."}, {"text_idx": "#000006", "text": "\"Rydyn ni'n protestio oherwydd ein bod yn siomedig iawn bod y gwasanaethau gafodd eu colli i Glangwili heb gael eu dychwelyd,\" meddai."}, {"text_idx": "#000007", "text": "\"Ein prif broblem yw bod y rhwydwaith ffyrdd yn wael yn yr ardal, a ry'n ni'n meddwl bod pobl yn debygol o farw am nad ydyn nhw'n gallu cyrraedd Glangwili mewn amser.\""}, {"text_idx": "#000009", "text": "Ychwanegodd Plaid Cymru ei fod \"wastad wedi gwrthod\" cynlluniau Llafur o \"israddio ysbytai lleol yn gyson\"."}, {"text_idx": "#000011", "text": "Fe wnaeth UKIP Cymru gyhuddo'r pleidiau eraill o feio ei gilydd am gau gwasanaethau ysbytai."}, {"text_idx": "#000012", "text": "Ond mae Llafur Cymru wedi amddiffyn eu penderfyniad, gan ychwanegu eu bod yn \"gwrando ar yr hyn mae pobl yn ei ddweud wrthym\" ond bod hefyd angen \"dilyn cyngor clinigol\"."}, {"text_idx": "#000013", "text": "Prif StraeonYsgolion o Gymru wedi wynebu trafferthion yn DoverPublished6 awr yn o\u0302lPencampwriaeth y Chwe Gwlad: Yr Alban 22-34 CymruPublished8 awr yn o\u0302l'Rhesymol' i newid arwyddair 'byd gwyn' eisteddfodPublished19 awr yn o\u0302l"}]